|  |
| --- |
| Številka: 542-51/2022-60 |
| Ljubljana, 9. 5. 2025 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odgovor Vlade Republike Slovenije v zvezi s priporočili Varuha človekovih pravic Republike Slovenije glede prenosa Direktive o skrbnem pregledu v podjetjih glede trajnostnosti v slovensko zakonodajo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji dne ... sprejela naslednji S K L E P :Vlada Republike Slovenije je sprejela odgovor v zvezi s prenosom Direktive o skrbnem pregledu v podjetjih glede trajnostnosti v slovensko zakonodajo in ga pošlje Varuhu človekovih pravic Republike Slovenije.   Barbara Kolenko Helbl GENERALNA SEKRETARKAPriloga:* Odgovor Vlade Republike Slovenije v zvezi s priporočili Varuha človekovih pravic Republike Slovenije glede prenosa Direktive o skrbnem pregledu v podjetjih glede trajnostnosti v slovensko zakonodajo

Sklep prejmejo:* Ministrstvo za gospodarstvo, turizem in šport.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Karla Pinter, generalna direktorica Direktorata za notranji trgMartina Gašperlin, sekretarka, vodja Sektorja za gospodarsko pravo, Direktorat za notranji trg Sabina Trokić, sekretarka, Sektor za gospodarsko pravo, Direktorat za notranji trg |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| 5. Kratek povzetek gradiva: |
| Varuh človekovih pravic je dne 10. 3. 2025 Vlado Republike Slovenije seznanil z zaključki med-deležniškega posveta o prenosu direktive, ki ureja skrbni pregled podjetij glede trajnostnosti v slovensko zakonodajo. Vlada Republike Slovenije je preučila sprejete zaključke in posredovana priporočila in nanje v odgovoru podaja ključne informacije, pojasnila in stališča. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/**NE** |
| 7.a Predstavitev ocene finančnih posledic nad 40.000 EUR:/ |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| (Če je odgovor NE, navedite, zakaj ni bilo objavljeno.) |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| Matjaž Han MINISTER |

**ODGOVOR VLADE REPUBLIKE SLOVENIJE V ZVEZI S PRIPOROČILI VARUHA ČLOVEKOVIH PRAVIC REPUBLIKE SLOVENIJE GLEDE PRENOSA DIREKTIVE O SKRBNEM PREGLEDU V PODJETJIH GLEDE TRAJNOSTNOSTI (CSDDD) V SLOVENSKO ZAKONODAJO**

1. **Uvod**

Varuh človekovih pravic Republike Slovenije (v nadaljevanju: Varuh) je v dopisu št. 0704-27/2024-71-112103 z dne 10. 3. 2025 Vlado Republike Slovenije seznanil z zaključki posveta, ki se nanašajo na prenos Direktive o skrbnem pregledu v podjetjih glede trajnostnosti (v nadaljevanju: CSDDD) v slovensko zakonodajo. Varuh je v vlogi nacionalne institucije za človekove pravice 5. 2. 2025 v sodelovanju z okoljsko organizacijo Focus, društvom za sonaraven razvoj, organiziral meddeležniški posvet o prenosu CSDDD v slovensko zakonodajo. Na posvetu so poleg Ministrstva za gospodarstvo, turizem in šport (v nadaljevanju: MGTŠ) sodelovali tudi predstavniki Ministrstva za zunanje in evropske zadeve, gospodarstva, nevladnih organizacij, organizacij civilne družbe ter predstavniki znanosti. Vlada Republike Slovenije je preučila omenjeni dopis in v nadaljevanju podaja ključne informacije, pojasnila in stališča glede izpostavljenih priporočil, povezanih s prenosom CSDDD v nacionalno zakonodajo.

1. **Kratka predstavitev CSDDD**

V CSDDD so določena pravila o obveznostih družb glede vzpostavitve in izvajanja ukrepov skrbnega pregleda glede trajnostnosti v zvezi z dejanskimi ali morebitnimi škodljivimi vplivi na človekove pravice in okolje pri poslovanju podjetij, poslovanju njihovih hčerinskih družb in njihovih poslovnih partnerjev v verigah dejavnosti podjetij, odgovornosti za kršitve obveznosti glede skrbnega pregleda in obveznosti družb, da sprejmejo in uveljavijo načrt za prehod za blažitev podnebnih sprememb.

1. **Odzivi Vlade RS glede zaključkov posveta**

Varuh je na podlagi meddeležniškega delovnega posveta o prenosu CSDDD v slovensko zakonodajo podal pristojnemu ministrstvu priporočila, na katera Vlada RS podaja pojasnila:

1. V Republiki Sloveniji so že na ustavni ravni zagotovljene temeljne človekove pravice, vključno s pravico do zdravega življenjskega okolja, kar pomeni, da so temeljni cilji CSDDD usklajeni s temi ustavnimi vrednotami. Zato od MGTŠ pričakujejo, da nadaljuje s pripravo za sprejem nove oziroma spremembo obstoječe zakonodaje skladno s cilji direktive.

Vlada RS pojasnjuje, da je MGTŠ že pričelo z aktivnostmi za prenos CSDDD v nacionalno zakonodajo in opravilo naslednje:

* identifikacijo in vzpostavitev sodelovanja z drugimi pristojnimi državnimi organi, na področje katerih posegajo ukrepi iz CSDDD (npr. MOPE, MP),
* udeležbo na prvi delavnici za prenos CSDDD direktive, ki jo je dne 9. 12. 2024 organizirala Evropska komisija,
* udeležbo na strokovnih dogodkih v zvezi s CSDDD direktivo, npr. kot je zgoraj omenjen meddeležniški posvet,
* mednarodno pravno analizo (z državami, ki imajo že urejen trajnostni skrbni pregled v družbah: Republika Nemčija, Francija, Madžarska),
* preučilo analize in študije glede vsebine, implementacije in učinkov CSDDD,
* pripravilo predlog raziskovalnega projekta v okviru Ciljnega raziskovalnega programa (CRP) za leto 2025 z naslovom:*Ukrepi prava družb za spodbujanje večje konkurenčnosti slovenskega gospodarstva v zvezi s spoštovanjem mednarodnih pogodb s področja človekovih pravic in okolja ter boja proti podnebnim spremembam*, ki se nanaša na prenos in implementacijo CSDDD,
* pričelo pripravljati osnutek predloga novega zakona o trajnostnem skrbnem pregledu v družbah,
* identifikacijo in preučitev izzivov, ki jih prinaša nova ureditev, kot so: kateri bi bil primeren nadzorni organ, ureditev civilne odgovornosti, itd.,
* z namenom ustanovitve medresorske delovne skupine za prenos in implementacijo CSDDD v nacionalno zakonodajo je MGTŠ pozvalo pristojna ministrstva k imenovanju članov in njihovih namestnikov.

MGTŠ pojasnjuje, da bo nadaljevalo z aktivnostmi za prenos CSDDD, vključno s pripravo novega zakona, ki bo uredil trajnostni skrbni pregled v družbah. Kljub navedenemu vas obveščamo, da so nekatere aktivnosti, vezane na prenos CSDDD zastale, ker trenutno poteka proces sprememb in prilagoditev vsebine CSDDD v evropskih institucijah, pri katerih sodelujemo in pripravljamo v sodelovanju z drugimi deležniki uradna stališča Republike Slovenije. Na podlagi navedenega je bila že sprejeta Direktiva (EU) 2025/794 Evropskega parlamenta in Sveta z dne 14. aprila 2025 o spremembi direktiv (EU) 2022/2464 in (EU) 2024/1760 glede datumov, od katerih morajo države članice uporabljati nekatere zahteve glede poročanja podjetij o trajnostnosti in skrbnega pregleda v podjetjih glede trajnostnosti, ki podaljšuje rok za prenos CSDDD v nacionalno zakonodajo za eno leto (do 26. junija 2027). O predlogu direktive, v zvezi z določenimi zahtevami glede poročanja podjetij o trajnostnosti in skrbnega pregleda v podjetjih glede trajnostnosti, ki bo posegla v vsebino direktive, ki ureja trajnostno poročanje in CSDDD, pa še potekajo usklajevanja med državami članicami glede končnega besedila.

1. MGTŠ ter druga pristojna ministrstva naj v sodelovanju z vsemi relevantnimi deležniki pripravijo analizo skladnosti zakonodaje in predpisov s CSDDD, vključno z opredelitvijo pravnih praznin, konkretnih določb, ki bodo potrebovale spremembo ter to pravočasno (še v fazi priprave predloga zakona in pred javno razpravo) deli z zainteresirano javnostjo, ki lahko poda pripombe in predloge nanjo. MGTŠ oz. vlada naj ustanovi po zgledu dobrih praks iz tujine (npr. Finska, Švedska, Francija, Nizozemska) medresorsko delovno skupino za prenos direktive v pravni red Slovenije, ki bo vključevala vsa relevantna ministrstva in tudi zunanje udeležence, vključno predstavnike gospodarstva, nevladnih organizacij oziroma civilne družbe in neodvisnih institucij.

MGTŠ je že v času pogajanja predloga CSDDD identificiralo nacionalno področno zakonodajo, kamor posega CSDDD in se je pri pripravi stališča Republike Slovenije glede predloga CSDDD posvetovala z relevantnimi pristojnimi ministrstvi. MGTŠ bo za namen strokovnih razprav, iskanja ustreznih rešitev in pripravo predlogov določb za prenos CSDDD v nacionalno zakonodajo ustanovilo medresorsko delovno skupino. Vsa pristojna ministrstva so bila s strani MGTŠ pozvana, da imenujejo člane in njihove namestnike v omenjeno medresorsko delovno skupino za prenos in implementacijo CSDDD v nacionalni pravni red. MGTŠ bo po potrebi vključevalo zunanje deležnike v primeru ciljno usmerjenih tematik, odprtih vprašanj oziroma dilem pri oblikovanju rešitev in predlogov za prenos CSDDD v nacionalno zakonodajo. Izpostavljeno problematiko bo MGTŠ naslovilo tudi v okviru Ciljnega raziskovalnega programa.

1. MGTŠ naj pripravi okvirni pregled podjetij v Sloveniji, ki jih bo glede na aktualne podatke direktiva neposredno zavezovala.

MGTŠ je že pripravilo informativni seznam gospodarskih družb, ki bodo zavezane k spoštovanju pravil CSDDD. Teh je v Republiki Sloveniji približno 18 v skladu s točko a) prvega odstavka 2. člena CSDDD. Žal nimamo podatka, za koliko družb bo veljala CSDDD v skladu s točko c) prvega odstavka 2. člena CSDDD, ker trenutno ni na voljo javnih podatkov o plačilih licenčnin družb.

1. MGTŠ naj pravočasno organizira posvet o določitvi odgovorne institucije za nadzor nad izvajanjem CSDDD (t. i. nacionalnega organa).

Med identificiranimi izzivi za prenos v nacionalno zakonodajo je tudi določba CSDDD, ki določa, da države članice imenujejo enega ali več nadzornih organov za nadzorovanje izpolnjevanja obveznosti, ki izhajajo iz omenjene direktive. MGTŠ bo omenjen izziv najprej naslovilo v okviru medresorske delovne skupine in oblikovalo predloge rešitev, ki bi bili ustrezni in primerni za slovensko ureditev. Nato bo MGTŠ ocenilo, ali je potreben posvet o predlogih za ureditev pristojnosti nadzora obveznosti, ki izhajajo iz CSDDD in njihove umestitve v obstoječe oblike nadzora. Poseben izziv, ki ga je identificiral MGTŠ, je, kako zagotoviti kvalificiran kader, ki bo lahko kvalitetno nadziral po vsebini tako različna področja.

1. MGTŠ naj z namenom poenotenja standardov poročanja in zmanjševanja administrativnih (birokratskih) bremen, vzporedno s pripravo zakonodaje razvije tudi t.i. »check-liste«, ki bodo vključevale tudi zahteve iz drugih relevantnih evropskih direktiv in uredb, ter upoštevale tudi zaveze, ki izhajajo iz Smernic OECD za večnacionalne družbe.

Glede priporočila o razvoju t.i. »check-liste« sporočamo, da bomo to naslovili v okviru medresorske delovne skupine za implementacijo CSDDD, ker gre za kompleksno zadevo in so različne zahteve v pristojnosti različnih resorjev. V prvi fazi si MGTŠ prizadeva, da pride prek predlogov v okviru Omnibus do zmanjševanja bremen dvojnega poročanja. Vsekakor bi bilo koristno, da bi se na ravni EU pripravila t.i. check-lista, ki jo bodo lahko koristile vse družbe.

1. MGTŠ naj zagotovi delovanje nacionalne kontaktne točke za OECD in v sodelovanju z njo ter z drugimi deležniki oz. zunanjimi strokovnjaki organizira ustrezna usposabljanja za podjetja. Potrebno je razmisliti o ciljnih izobraževanjih in usposabljanjih različnih deležniških skupin.

Nacionalna kontaktna točka OECD Slovenija (NKT OECD Slovenija), ki se vodi v okviru MGTŠ, je sestavljena iz šestih rednih članov, predstavnikov ministrstev, ki imajo pravico odločati o zadevah, in sedmih svetovalnih članov, predstavnikov sindikatov, poslovne skupnosti, civilne družbe in nevladnih organizacij, ki rednim članom zagotavljajo nasvete, priporočila in dobre prakse s področja uresničevanja Smernic OECD za večnacionalne družbe. MGTŠ pripravlja sklep, s katerim bo Vlada RS spremenila sestavo Delovne skupine za delovanje Nacionalne kontaktne točke Slovenije za izvajanje Smernic OECD za gospodarsko sodelovanje (OECD) za mednarodna podjetja.

Z namenom seznanitve in ozaveščanja podjetij ter širše javnosti o Smernicah OECD za večnacionalne družbe in postopkih za njihovo uveljavljanje, se v okviru NKT OECD Slovenija redno posodablja spletna stran, ki vsebuje vse informacije o nalogah, delovanju, pravnih podlagah in aktivnostih NKT OECD Slovenija.

Posodobljena spletna stran, v slovenskem in angleškem jeziku, je dostopna prek:

https://www.gov.si/teme/slovenska-nacionalna-tocka-oecd/ in https://www.gov.si/en/topics/oecd-national-contact-point-slovenia/.

1. **Omnibus paket zakonodajnih predlogov za poenostavitev pravil EU**

Evropska Komisija je dne 26. 2. 2025 v okviru prvega omnibus svežnja zakonodajnih predlogov za poenostavitev pravil EU (tj. Omnibus I) objavila predloge sprememb naslednjih pravnih aktov:

* Predlog Direktive Evropskega parlamenta in Sveta o spremembi direktiv (EU) 2022/2464 in (EU) 2024/1760 glede datumov, od katerih morajo države članice uporabljati nekatere zahteve glede poročanja podjetij o trajnostnosti in skrbnega pregleda v podjetjih glede trajnostnosti (predlog direktive o časovnem zamiku) in
* Predlog direktive Evropskega parlamenta in Sveta o spremembi Direktive 2006/43/EC, 2013/34/EU, (EU) 2022/2464 in (EU) 2024/1760 v zvezi z določenimi zahtevami glede poročanja podjetij o trajnostnosti in skrbnega pregleda (predlog direktive o vsebinskih spremembah).

Namen zakonodajnih predlogov v okviru Omnibus I je poenostavitev zakonodaje, ki ureja poročanje podjetij o trajnostnosti, trajnostni skrbni pregled in uredbe o taksonomiji. S tovrstnimi ukrepi se bo razbremenilo družbe administrativnih in regulativnih bremen, kar bo rezultiralo v večji konkurenčnosti EU.

Direktiva (EU) 2025/794 Evropskega parlamenta in Sveta z dne 14. aprila 2025 o spremembi direktiv (EU) 2022/2464 in (EU) 2024/1760 glede datumov, od katerih morajo države članice uporabljati nekatere zahteve glede poročanja podjetij o trajnostnosti in skrbnega pregleda v podjetjih glede trajnostnosti, ki je bila objavljena 16. 4. 2025 in je pričela veljati naslednji dan, podaljšuje roke za uveljavitev zahtev, ki izhajajo iz direktive, ki ureja poročanje podjetij o trajnostnosti (v nadaljevanju: CSRD) za dve leti in direktive, ki ureja skrbni pregled podjetij glede trajnostnosti (v nadaljevanju: CSDDD) za eno leto, prav tako se podaljšuje rok za prenos direktive CSDDD v nacionalne zakonodaje držav članic za eno leto (do 26. junija 2027 namesto 26. junija 2026).

Cilj predloga direktive o vsebinskih spremembah, ki se nanaša na spremembe CSRD in CSDDD, je poenostaviti določene zahteve v zvezi s poročanjem o trajnostnosti in skrbnim pregledom v podjetjih glede trajnostnosti tako, da bodo bolj enostavne in učinkovite. S tem se bodo zmanjšala upravna bremena za podjetja na področju poročanja o trajnostnosti in skrbnega pregleda v podjetjih glede trajnostnosti in se obenem zagotavljalo stroškovno učinkovito spoštovanje ciljev evropskega zelenega dogovora v zvezi z zelenim in pravičnim prehodom.

Republika Slovenija v pogajanjih glede predlogov sprememb CSRD in CSDDD zagovarja sorazmerne predloge, ki bodo zagotovili konkurenčnost in hkrati trajnostni razvoj. Prav tako meni, da morajo biti poenostavitve skrbno premišljene, sorazmerne in utemeljene.

1. **Zaključek**

Vlada Republike Slovenije se zahvaljuje Varuhu za posredovana priporočila glede prenosa CSDDD v nacionalni pravni red in se zavezuje, da si bo prizadevala za njihovo uresničitev v največji možni meri.